jkorsvik/nowiki_second_scrape_merged huggingface dataset:
Piledriver

Piledriver var et norsk industrirock-band, eller som de selv kalte de Dunderdisco-gruppe. Bandet debuterte med den bekmørke 7"-singelen «The Fall»/«I am a Man» i 1993 før de utviklet et lettere syn på livet på fullengderen A Mouthful of Venus Soda som ble gitt ut i 1995. Mest kjent er trolig bandet for sin deltakelse på «Tagging» av Bare Egil Band.
Bandet ble lagt på is ved årsskiftet 2002/03.


== Medlemmer ==
Are Kleivan – sang
Sindre Wexelsen Goksøyr – synthesizer/gitar
Lars Lyngstadaas – gitar (1992–1995)
Ivar Winther – gitar (1998–2002)


== Diskografi ==
The Fall / I am a Man (7″, Suggestion Records, 1993)
A Mouthful of Venus Soda (CD, Progress Records, 1995)
Staying Up Late with Piledriver (CD, Progress Records 1996, billedplate, Cylinder Recordings, 1997)
Mystery Monkey Man / The Kids who will Never Die (7″, Grand Royal, 1998)
"For your Ass Only" For Promotion Only 2000
Heavy Electricity (CD, Suggestion Records, 2002)
Piledriver vs. Cumshots (split-7″, Duplex, 2002)
Goodbye (CD-R, 2002)
Ahr (andre betydninger)

Ahr kan være:

Ahr, bielv til Rhinen i Tyskland
Ahr (vindistrikt), vindistriktet rundt elvaTauferer Ahrntal (Ahr), bielv til Rienz i Italia
Montafon

Montafon (uttales «månta-få:n») er en dal i den østerrikske delstaten Vorarlberg. Den ligger lengst syd i delstaten, begynner ved Bludenz og strekker seg derfra sydøstover. Dalen dreneres av elven Ill og begrenses av fjellgruppene Verwall i nord og Rätikon og Silvretta i syd. Landskapet er dermed Vorarlbergs høyeste og mest alpine.
Montafon har totalt 16 500 innbyggere, som er fordelt over ni kommuner. Nedenfra og oppover er dette (nummereringen refererer til kartet):

Lorüns (583 moh.)
St. Anton im Montafon (650 moh.)
Vandans (660 moh.)
Bartholomäberg (1100 moh.)
Schruns (700 moh.)
Tschagguns (700 moh.)
Silbertal (890 moh.)
St. Gallenkirch (900 moh.)
Gaschurn (1000 moh.)Dalen har vært bebodd minst siden bronsealderen. I middelalderen var det betydelig gruvedrift i området, der spesielt jern, kopper og sølv ble utvunnet.
Stedsnavnene tyder på at dalen opprinnelig var bebodd av retoromanere. Overgangen til tysk (alemannisk) språk må ha skjedd i senmiddelalderen. Også kolonialiseringen av høytliggende områder gjennom walsere bidro til dette, men walserspråket er i dag stort sett forsvunnet.
Kirkelige, kulturelle og handelskontakter var minst like sterke til Graubünden (Sveits) som mot nordvest, selv om all transport måtte skje over høye fjellpass, hvorav Schlappinpasset var det laveste (2202 moh.). Frem til 1808 var Montafon del av Chur bispedømme. Inntil langt ut på 1800-tallet eksporterte Montafon ost, smør og arbeidskraft mot Graubünden.
I dag er kontakten nordover mot Bludenz og resten av Vorarlberg sterkere, noe gode vei- og jernbaneforbindelser sørger for. Det fins derimot ingen direkte veiforbindelse fra Montafon til Sveits. Istedenfor eksisterer nå med Bielerpasset en veiforbindelse vestover til Paznaun i Tirol.


== Eksterne lenker ==
Offisielt nettsted 
(en) Montafon – kategori av bilder, video eller lyd på Commons
Bersntol

Bersntol, Valle del Fersina eller Valle dei Mòcheni er en nordlig sidedal til Valsugana i Trentino (Italia). Dalens elv, Fersina, er en bielv til Adige. Bersntol begynner ved Pergine Valsugana og strekker seg nordøstover til Lagoraifjellene, Dolomittenes sydligste fjellkjede. Flertallet (60 %) av befolkningen i dalen snakker «bersntolsk» (eller mòcheno), en variant av zimbrisk (som i sin tur hører til den bairiske dialektgruppen av det tyske språk).


== Kommuner ==
Dalens landsbyer er sammenfattet til fire kommuner:

Sant'Orsola Terme (1076 innbyggere)
Garait (tysk Gereit, it. Frassilongo, 323 innbyggere)
Vlarotz (tysk Florutz, it. Fierozzo, 481 innbyggere)
Palae (tysk Palai im Fersental, it. Palù del Fersina, 169 innbyggere)Den førstnevnte av disse ligger på dalens høyre (nordvestlige) side og er italiensktalende. De tre andre ligger på dalens venstre side og er overveiende zimbrisktalende.


== Dalens navn ==
Dalen heter «offisielt» Valle del Fersina etter elven Fersina. På tysk heter dalen Fersental. Den bersntolsk-zimbriske formen av Fersental er Bersntol. På italiensk er det nå blitt vanlig å omtale dalen som Valle dei Mòcheni, altså egentlig «bernstolernes dal». Betegnelsen mòcheni for dalens zimbrisktalende beboere kommer visstnok av at disse ofte bruker ordet mochn (= standardtysk machen = «å gjøre, lage, fremstille»).


== Bersntolsk språk og kultur ==
Som de andre zimbriske språkøyene i Nord-Italia ble også Bersntol bosatt av tyskspråklige emigranter tidlig i middelalderen (1200- eller 1300-tallet). Kontakten til det tyskspråklige området var etter dette ytterst sporadisk, slik at språket i dag er gjensidig uforståelig med andre tyske dialekter. Befolkningen levde av gruvedrift, landbruk (under nokså harde og kummerlige betingelser) og som kremmere.
I 1803 kom Bersntol – med hele Trentino – til Østerrike, 1919 til Italia. Kort tid etter begynte fascistenes hensynsløse italienisering av ikke-italiensktalende. Dette gikk også hardt ut over zimberne. I Garait, Vlarotz og Palae anga likevel 89 % av befolkningen ved folketellingen i 2011 å tilhøre den «bersntolske språkgruppen». Sannsynligvis er det imidlertid en god del færre innbyggere som faktisk bruker språket i hverdagen. I tillegg kommer over tusen personer i resten av provinsen som har røtter i Bersntol og behersker språket (hovedsakelig i provinshovedstaden Trento, som bare ligger få kilometer lenger vest). I dag er bersntolsk (men ikke standardtysk) anerkjent som minoritetsspråk i Trentino.


== Se også ==
zimbrisk


== Eksterne lenker ==
Offisielt nettsted 
(en) Bersntol – kategori av bilder, video eller lyd på Commons 
Turistinformasjon om Bersntol (på italiensk, tysk og engelsk)
Bivio

Bivio (Beiva på retoromansk) er en kommune øverst (og dermed helt sør) i dalen Surses i den sveitsiske kantonen Graubünden. Kommunen ligger på 1769 moh. og har 220 faste innbyggere. I dag er Bivio overveiende tysktalende (55 %). Inntil 1980-tallet var den imidlertid en hovedsakelig italienskspråklig kommune i en ellers retoromansktalende dal. Fremdeles er italiensk kommunens eneste offisielle språk og morsmål for 29 % av befolkningen. Dermed er Bivio den eneste italienskspråklige kommunen i Nordsjøens tilsigsfelt. Dalens elv (Julia) er nemlig en bielv til Rhinen. At tysk har økt kraftig i de siste tiår, skyldes fremfor alt turismens voksende betydning. 12 % snakker retoromansk og dermed surmiran-dialekten (dog med innslag fra putèr-dialekten i Øvre Engadin).
Bivio er derfor den eneste kommunen i Sveits som er trespråklig : retoromansk, italiensk og tysk.
Stedsnavnet Bivio/Beiva betyr "to veier".Bivio ligger på nordsiden av to (ikke minst historisk) viktige fjellpass: Julierpasset til Engadin og Settimopasset til Val Bregaglia. Landområdene rundt Bivio som hadde beitemuligheter for husdyr fikk bosettere fra Soglio i Val Bregaglia rett syd for Bivio, som også er italiensktalende. Det betyr at det var den italienske dialekten bargajot fra Soglio i Val Bregaglia som ble "eksportert" til Bivio. Den har beholdt mye av det opprinnelige bargajotpreget, men oppviser også egne lokale særegenheter som finnes kun i Bivio.


== Eksterne lenker ==
Offisielt nettsted 
(en) Bivio – kategori av bilder, video eller lyd på Commons
Geoffrey Parnell

Geoffrey Parnell er en britisk historiker og arkeolog. 
Fra 1974 til 1984 jobbet han som arkelologisk konsulent, og gjorde undersøkelser på Tower of London, Hampton Court Palace og Windsor Castle. I 1985 ble han ansatt av English Heritage som inspektør («Inspector of Ancient Monuments and Historic Buildings»), og hadde ansvaret for restaurering av Greenwich-observatoriet og reparasjonen av Windsor Castle etter en større brann 1992. I 1993 ble han ansatt ved Royal Armouries med ansvaret for museumsaspektene ved Tower of London. I den funksjonen har han skrevet flere bøker, laget film, og kuratert utstillinger.Ved avlagt doktorgrad i 1996 leverte han avhandlingen «The Buildings and Works of the Office of Ordnance at the Tower of London, 1660-1722».


== Bibliografi ==
The English Heritage Book of the Tower of London, ISBN 0-7134-6863-7
The Tower of London: A 2000-Year History, ISBN 1-84176-170-2
The Tower of London: Past & Present, ISBN 0-7509-1763-6
The Tower of London: The Official Illustrated History, ISBN 1-85894-106-7 (med Edward Impey)


== Referanser ==

(en) Geoffrey Parnell på Internet Movie Database
Changhe Z-8

Changhe Z-8 er et kinesisk helikopter. Z-8 er utviklet fra det franske helikopteret SA 321 Super Frelon, som den kinesiske marinen allerede hadde i bruk.  
Z-8 er utviklet for den kinesiske marinen, og er beregnet til å brukes i en rekke roller som blant annet for troppetransport, redning, ubåtjakt, minelegging og patrulje. Helikopteret kan transportere 27 soldater med full utrustning, eller opp til 15 bårer som ambulansehelikopter. I anti-ubåtrollen kan Z-8 utstyres fullt ut med sonarer, radar, synkeminer, torpedoer og sjømålsmissiler. 


== Spesifikasjoner ==


== Kilder ==
Encyclopedia of World Military Aircraft, Aerospace ( ISBN 1-874023-95-6 )
Progress Records

Progress Records var et norsk uavhengig plateselskap som i all hovedsak ga ut punk og hardcore, og som oppsto i 1991 ved at Trondheims-baserte Knallsyndikatet slo seg sammen med de Oslo-baserte selskapene X-port Plater og Den Gode Firkant. I 1996 trakk den Oslo-baserte distribusjonsdelen seg ut og startet plateselskapet/platebutikken Tiger. I 2000 ble Progress kjøpt opp av det svenske da uavhengige plateselskapet MNW og ble dettes norske rockeetikett. Etiketten ble nedlagt da MNWs norske avdeling ble nedlagt i 2003. Etiketten ble ledet av Israelvis-trommeslager Jens Petter Wiig.


== Diskografi ==
PRO001 – So Much Hate – How We Feel/Blind Alley CD (ALDRI UTGITT)
PRO002 – Life... But How To Live It? – Life... But How To Live It?/Day By Day CD
PRO003 – Corporate Deathburger – We're Just In Hell For Fun LP
PRO004 – Israelvis – Bitter Lennon 7"
PRO005 – Israelvis – We Only Live Twice CD
PRO006 – Junkfood Society – Trøkk 16 LP
PRO007 – V/A – Subbacultcha! : The Invasion Of The Norwegian Underground CD
PRO008 – Funny Farm – Pseconds CD
PRO009 – Life... But How To Live It? – Ugly CD
PRO010 – V/A – Blitz Live Hitz V – 10 År På Pur Faen CD
PRO011 – Israelvis – Mutilation EP MCD
PRO012 – Jungle Medics – Wake Up And Smell The Fish CD
PRO013 – Israelvis – Albino Blue CD
PRO014 – V/A – Planet Progress CD
PRO015 – So Much Hate – Lies CD
PRO016 – Funny Farm – Potential Hazard CD
PRO017 – Equinox – Labyrinth CD
PRO018 – Cockroach Clan – Roach CD
PRO019 – Israelvis – Church of Israelvis MCD
PRO020 – Funny Farm – Biting The Hand CD
PRO021 – V/A – Progress Yourself CD
PRO022 – Israelvis – Church of Israelvis CDS
PRO023 – Cockroach Clan – Going Underground MCD
PRO024 – Israelvis – Eurosis CD
PRO025 – V/A – Ellediller & krokofanter CD
PRO026 – Funny Farm – Amputate CD
PRO027 – Cockroach Clan – Just Say Blow! CD
PRO028 – V/A – Fra Svartlamo:n With Love CD
PRO036 – Dipsomaniacs – Braid of Knees CD
PRO041 – Ricochets – Slo-Mo Suicide CD
PRO042 – Cadillac – The Show CDS
PRO045 – Pekka Volt – Corky Went Overboard EP MCD
PRO049 – Stockhaus – Darling Excerpts CD
Fernanda Nissen skole

For den tidligere videregående skolen, se Fernanda Nissen videregående skole.Fernanda Nissen skole er en grunnskole på Storo i bydel Sagene i Oslo etablert til skolestart høsten 2016. Skolen ble offisielt åpnet av Tone Tellevik Dahl, byråd for oppvekst og kunnskap. Skolen har adresse Sandakerveien 112. Fra høsten 2016 startet skolen opp med 1. til 3. trinn med ca 120 elever per trinn. Skolen vil bli utvidet med et trinn over de kommende årene, og planlegges med 840 elevplasser fordelt på 1.-7. trinn. I tillegg har skolen Aktivitetsskole(SFO) fordelt på 1.-4. trinn.
Bygget er 9750 kvadratmeter i L-formasjon, fordelt på tre etasjer. På innsiden av L'en ligger skolegården. Fram til 1974 lå Romo fabrikker AS på denne tomten. Romo ble revet i 2012 for å gi plass til Fernanda Nissens skole.


== Rektorer ==
Skolens første rektor var Elisabeth Rudi Lund (2015-2019). Hun ble ansatt et år før oppstart for å kvalitetssikre byggeprosjektet og forberede skolestart til 2016. Normann Vik Øvrebø overtok som fungerende rektor i mars 2019, og ble ansatt fra mai 2019. Fra desember 2019 ble Ingunn Cecilie Sørdal Gregersen fungerende rektor på skolen, og deretter rektor fra og med april 2020.


== Fernanda Nissen skoler ==
Skolen er navngitt etter Fernanda Nissen (f. 1862) den norske kvinnesakskvinnen og arbeiderpartipolitikeren som i 1916 grunnla Oslo kommunale Husmorskole, senere Fernanda Nissen videregående skole. Den skolen lå i Borggata 2, i bydel Gamle Oslo.


== Bilder ==

		
		


== Referanser ==


== Eksterne lenker ==
Offisielt nettsted
(en) Fernanda Nissen skole – kategori av bilder, video eller lyd på Commons 
Utdanningsetaten: To nye skoler har fått navn
Harbin Y-12

Harbin Y-12 er et kinesisk bruksfly og regionalt passasjerfly. Y-12 er i utgangspunktet en forlenget variant av forgjengeren Harbin Y-11 utstyrt med turbopropmotorer, og prototypen fløy første gang 16. august 1984 som Y-11T.
Y-12 er brukt av Kinas flyvåpen, og har blitt eksportert til flyvåpnene i Iran, Paraguay, Peru og Sri Lanka.


== Litteratur ==
The International Directory of Civil Aircraft 2001/2002, Gerald Frawley ( ISBN 1-875671-52-8 )
Encyclopedia of World Military Aircraft, Aerospace ( ISBN 1-874023-95-6 )


== Eksterne lenker ==
Harbin Y-12
Mobula

Mobula er en gruppe djevelrokker som ligner på de nært beslektede Manta-djevelrokkene.
I Californiabukta har det vært observert vakende Mobula-skater.


== Eksterne lenker ==
(en) Mobula – oversikt og omtale av artene i WORMS-databasen 
(en) Mobula i Global Biodiversity Information Facility 
(no) Mobula hos Artsdatabanken 
(en) Mobula hos Fossilworks 
(en) Mobula hos ITIS 
(en) Mobula hos NCBI 
(en) Kategori:Mobula – bilder, video eller lyd på Wikimedia Commons 
Mobula – detaljert informasjon på Wikispecies
Bjørn Heidenstrøm

Bjørn Heidenstrøm (født 15. januar 1968 i Porsgrunn), også kjent som Heiden, er en tidligere norsk fotballspiller. Etter å ha lagt opp som fotballspiller startet han foretaket Tur i natur. Gjennom dette foretaket publiserer han sine egne turbøker. Han arbeider også som foredragsholder.Han var en av idrettsutøverne som var med på å stifte fagforeningen Norske Idrettsutøveres Sentralorganisasjon (NISO), som ble tatt opp som særforbund i LO i 1996. Heidenstrøm har for øvrig arbeidet med fotballen som utgangspunkt for markedsføring, media og arbeid med verdispørsmål, herunder holdningskampanjene Soccer against crime og «Vålerenga Mot Rasisme».


== Fotballkarrieren ==
Heidenstrøm startet å spille fotball i Herøya IF. Deretter spilte han for Odd Grenland (i to perioder), Lillestrøm Sportsklubb, Sogndal Fotball, Drøbak/Frogn, Bærum Sportsklubb, Leyton Orient og Tollnes Ballklubb. Heidenstrøms første kamp for Leyton Orient var for øvrig Peter Shiltons 1000. kamp i det engelske ligasystemet (mot Brighton and Hove Albion).


=== Landslagskamper som junior ===
I perioden 1983–1985 spilte Heidenstrøm sju aldersbestemte landskamper for Norge.


=== Lillestrøm ===
Heidenstrøm spilte i Lillestrøm Sportsklubb fra 1985 til 1987, og ble norgesmester for juniorer i 1986. Høsten 1987 spilte han sin eneste offisielle A-lagskamp for klubben i en bortekamp mot Bordeaux i serievinnercupen. LSK hadde spilt 0-0 på Åråsen og tapte 1-0 borte etter at et mål etter hands av Jean-Marc Ferreri ble godkjent.


== Ekspedisjoner og prosjekter ==
2005: Under tittelen «Enga går til Start» gikk Heidenstrøm og Marianne Helmenbakken fra Oslo til Kristiansand for å skaffe oppmerksomhet om bistandsprosjektet Soccer against crime, som skulle hjelpe barn i Sør-Afrika ut av kriminalitet. Ekspedisjonen var et initiativ fra «Klanen», som er Vålerenga IFs supportergruppe
2009/2010: «The Shirt» var prosjektnavnet på en ekspedisjon der Heidenstrøm syklet til Johannesburg i Sør-Afrika for å vise at fotball kan brukes til å mobilisere for å hjelpe flyktninger. Ruten gikk gjennom hele Europa på sykkel, mens han i Afrika syklet og haiket. Reisen startet ved Nobels Fredssenter i Oslo og endte på Robben Island i Sør-Afrika
2011: I prosjektet «The Shirt» gjennomførte Heidenstrøm ekspedisjonen «Norge på ekstra langs», der han syklet fra Nordkapp via Lindesnes til Mysen for å støtte TV-aksjonen på NRK og arbeidet med å fjerne miner med Norsk Folkehjelp
2012: I prosjektet «Stående padling til Svartehavet» padlet Heidenstrøm fra Basel i Sveits til Svartehavet, stående på et padlebrett


== Referanser ==


== Eksterne lenker ==
(en) Bjørn Heidenstrøm – Soccerbase.com 
Nettsted for Heidenstrøms fotballprosjekt
Georg Listing

Georg Moritz Hagen Listing (født 31. mars 1987 i Halle, Tyskland) er bassist i det tyske bandet Tokio Hotel. Listing er eldst i bandet, to år eldre enn tvillingene Bill og Tom Kaulitz, og ett år eldre enn  Gustav Schäfer. Listing skal i starten ha vært litt skeptisk til at de var yngre enn ham, men de ble ekstremt fort venner, alle fire.Listing og Schäfer møtte tvillingene Tom og Bill Kaulitz under et musikkshow i 2001. De vant ikke showet, men det ga dem oppmerksomhet, og de startet bandet Devilish. I 2003 fikk de platekontrakt og skiftet navn til Tokio Hotel. I 2005 hadde Tokio Hotel en tysk hit, som het Durch Den Monsun. Dette gjorde at de fikk sitt gjennombrudd i Tyskland, som senere har spredd seg til omtrent hele Europa, også til Norge. De har også på kort tid slått igjennom, og blitt ganske populære i USA.


== Referanser ==
George Yonge

George Yonge, 5 baronett (født 1731, død 25. september 1812) var en britisk krigssekretær (1782–1783 og 1783–1794) og guvernør i Kappkolonien (1799–1801).
Han tjente også som medlem av parlamentet for Honiton fra 1754 til 1761 og igjen fra 1763 til 1796.


== Referanser ==
Lame Ducks

Lame Ducks er en norsk ska-punk-gruppe. Gruppa har musikalske referanser til blant annet Operation Ivy, Suicide Machines, Link 80, Rancid, Reel Big Fish,  Less Than Jake og Mad Caddies. 
Bandet ble stiftet av vokalist Anders Bergmaal og trommis Karsten Blomstrand i 1996.
Etter tre album og utallige turneer i hele Europa gikk bandet ut i en såkalt "Indefinite hiatus" i 2004. De gjorde en rekke konserter i 2009-2010, før det igjen ble en lengre pause. 
I 2016 ble bandet igjen hentet frem fra glemselen, og er å se på norske konsertscener.  


== Medlemmer ==
Anders Bergmaal (1996- ) - vokal, gitar
Karsten Blomstrand (1996-2009, 2016- ) - trommer
Egil Clausen (2002–2004, 2016) – bass, vokal
Stian Nilsen (2009-2010, 2016) - gitar, vokal
Krister G. Roang (2002–2004, 2016) – Trompet, melodika, vokal


== Tidligere medlemmer ==
Glenn Boger (1999-2010) – gitar, vokal
Steffen Linnert (2009-2010) – trommer
Lars-Martin Skjørshammer (1999-2002, 2010) – bass, vokal
Robert Rodrigues (2000-2004) – saksofon
Marius Gjersø (2009-2010) – trompet
Christian Heimdahl (2009-2010) – trompet


== Diskografi ==


=== Album ===
Pick It Up – Fucking North Pole Records/ Mad Butcher Records (2001)
Are You Lame or Something? – Fucking North Pole Records (2003)
Duck Season – Fucking North Pole Records (2004)


=== EP og Singler ===
Virgin Sessions – Fucking North Pole Records (2002)
Split It Up – Fucking North Pole Records (2003) med Square


=== Medvirket ===
Diverse artister – Punk in Disguise... (2003)
Diverse artister – Skred – by:Larm 2001 Tromsø (2001)
Diverse artister – Songs for the Rejected (inkludert: «Lost» og «Pick It Up») Carnie Productions (Australia) 2001
Diverse artister – International Punk Rock 10 CD samleboks (inkludert: «Easy Come, Easy Go») Meathead Records (Canada) 2001
Diverse artister – We Are Hello – vol. 4 (inkludert: «Lost») MachineMachine Records (Norge) – november 2001
Diverse artister – Plastic bomb CD-zum heft # 38 (inkl. «Pick It Up») (Tyskland) 2002
Diverse artister – The Best Fucking Ska in the World! vol. 1 (inkl. «Lies») Fucking North Pole Rec. (Norge) 2003


== Eksterne lenker ==
Discogs
Halmstad lufthavn

Halmstad lufthavn (IATA: HAD, ICAO: ESMT) er en flyplass like utenfor Halmstad i Sverige. 


== Ruter og selskaper ==


== Eksterne lenker ==
Offisielt nettsted 
(en) Halmstad Airport – kategori av bilder, video eller lyd på Commons
.org

.org (organisasjon) er et generisk toppnivådomene (gTLD) på internett. På samme måte som de fleste andre gTLD'er, så blir .org fra tid til annen uttalt som et ord, «dot-org», i vanlig dagligtale.


== Historie ==
.org var et av de opprinnelige toppnivådomenene, etablert i januar 1985, og var opprinnelig beregnet til bruk for organisasjoner som ikke tilfredsstilte kravene for registrering under andre gTLD'er.  Nå kan imidlertid alle og enhver registrere et .org-domene. .org var tidligere også domenet som vanligvis ble anbefalt til bruk for privatpersoner, men .name og .info er nå alternativer i så måte.
Toppnivådomenet .org har siden 1. januar 2003 blitt administrert av Public Interest Registry (PIR).


== Bruk ==
Selv om organisasjoner fra hele verden kan registrere .org-domener, så har mange land et andrenivå-domene med lignende formål under sitt eget nasjonale toppnivådomene (ccTLD). Slike andrenivå-domener er vanligvis på formen .org.xx eller .or.xx, hvor xx er ccTLD'et.
.org-domenet er mye assosiert med non-profit organisasjoner, spesielt i USA. I tillegg til  den utstrakte bruken innen det frivillige området, så blir domenet ofte brukt av åpen kildekode-bevegelsen, i motsetning til .com-domener som hovedsakelig brukes av kommersielle selskaper. 


== Registrering ==
Registreringer behandles via akkrediterte registrarer. Visse kategorier av internasjonaliserte domenenavn kan også registreres (se detaljer). 
Registrering gjøres direkte på andre nivå.


== Se også ==
Toppnivådomene
Internett


== Eksterne lenker ==
IANA .org whois informasjon
InterNIC FAQs om overføringen av .org til PIR
Liste over .org-akkrediterte registrarer
.ORG domener med IP-adresser
Zacharias Wagenaer

Zacharias Wagenaer (født 11. mai 1614 i Dresden, død 1. oktober 1668 i Amsterdam), også kjent som Wagenaar eller Wagner, var en eventyrer og reisende i det 17. århundre og ansatt i de nederlandske Vestindiske og Ostindiske (VOC) kompaniene i forskjellige oppdrag til Brasil, Kina og Japan.
I en alder av 19 år dro Wagenaer til Hamburg hvor han ikke fant noen muligheter for å realisere sine reiseplaner. Han dro derfor til Amsterdam hvor han arbeidet som skriver hos bokhandleren Wilhelm Janson Blauen og begynte å tegne. På råd fra bokhandleren hyret han seg som soldat på et større krigsskip, «Amsterdam», og kom til Recife i Ny-Nederland (nederlandsk Brasil). Etter ankomsten sluttet han i militærtjenesten og begynte å arbeide som skriver for den nederlandske guvernøren Johann Moritz av Nassau.
I Brasil hjalp han Johannes de Laet og Caspar van Baerle med å skrive deres verker om datidens Brasil. Etter at han returnerte fra Brasil offentliggjorde han 109 tegninger i en dyrebok.
Han var sjefsoffiser (opperhoofd) VOC på den lille øya Dejima i Nagasaki–bukta i Japan. Han tjente i to perioder, 1. november 1656 til 27. oktober 1657 og fra 22. oktober 1658 til 4. november 1659.
Wagenaer overtok som guvernør i Kappkolonien etter Jan van Riebeeck 6. mai 1662 og hadde stillingen til 27. september 1666.


== Referanser ==
Kongelaget

Kongelaget er betegnelsen som brukes på det siste finalelaget for seniorklassene 3-5 på Landsskytterstevnet.


== Finaleomgang ==
Minimum 10% og maksimum 15% av de beste skytterne fra hovedskytingen deltar i finaleomgangen, som består av 10 skudd liggende med skytetid 75 sekunder mot 1 m skive på 200 m, hvor blinken er 10 cm i diameter. De 15 beste skytterne skyter i det avsluttende Kongelaget. I Kongelaget har skivene tradisjonelt blitt anvist fra den 15. beste og oppover mot beste skytter som ligger på skive 1. Fra 2009 ble en ny ordning innført, hvor skytterne i kongelaget skjøt enkeltvis, nr. 15 startet og bestemann i hovedskytingen avsluttet. I mange år har kongelaget vært vist på fjernsyn, hvor Kjell Kristian Rike var programleder i en årrekke. Etter at Rike døde har Tord Bertiniussen fungert som programleder t.o.m. 2010. Dagens NRK-sending viser skytingen mot elektroniske skiver på åpen skjerm, slik at skytteren og publikum får se skuddene i den rekkefølgen de skytes, og vinneren kåres umiddelbart.